Suid-Afrika het ŉ span van ses lede aangewys om aanstaande naweek die land op die 2018 IAAF se Wêreld Binnenshuise kampioenskap in Birmingham te verteenwoordig. Dit sluit die verspringers Luvo Manyonga, Khotso Mokoena en Ruswahl Samaai in. Die twee nasionale rekordhouers, Dominque Scott-Efurd en Carina Horn, is die twee vroue in die span.
By die Winterspele in Suid-Korea het Frankryk se Martin Fourcade nog ŉ skitterende vertoning gelewer. Hy het in die Olimpiese tweekamp (ski en skiet) se gemengde-aflos goud vir sy span gewen. Dit was Fourcade se derde goue medalje op die Spele en die vyfde van sy loopbaan.
Die VSA het erg uitgesak in die medaljewedloop en is nou sesde.
Noorweë 11 10 8 29
Nederland 6 5 3 14
Frankryk 5 4 4 13
Die tweede T20-westryd tussen die Proteas en Indië word vandag op SuperSport-park in Centurion gespeel. Dis ŉ dag-aandwedstryd wat om 18:00 begin.
Suid-Afrika se vrouekrieketspan speel ook vandag op SuperSport-park teen Indië. Hierdie vierde T20-wedstryd begin om 13:00.
Die eindstryd van die Driehoekige T20-reeks in Australasië word vandag tussen Australië en Nieu-Seeland in Auckland afgehandel. Die wedstryd begin om 08:00 Suid-Afrikaanse tyd.
Die Stormers het na Australasië vertrek vir ŉ toer van drie Superrugby-wedstryde.
Komende naweek speel hulle teen die Waratahs, waarna hulle na Nieu-Seeland vertrek om teen die Crusaders en Highlanders te speel. Pieter-Steph du Toit en SP Marais is albei fiks en is saam op toer.
Die Sharks se agsteman, Daniel du Preez, sal vir vier weke op die kantlyn wees met ŉ skouerbesering.
In die Varsitybeker-reeks lyk die jongste punteleer só:
1 FNB Maties 4 4 0 0 186 52 134 19
2 FNB Wits 4 3 0 1 111 118 -7 15
3 FNB Shimlas 4 3 0 1 116 124 -8 14
4 FNB Ikeys 4 2 0 2 98 94 4 11
5 FNB NWU 3 2 0 1 103 40 63 10
6 FNB UJ 3 1 0 2 66 70 -4 6
8 FNB Madibaz 3 0 0 3 83 97 -14 3
In die VSA word die Honda Classic op Palm Beach Gardens in Florida gespeel.
Die kollig in Europa is op die Katar Meesters in Doha, Katar.
Op die plaaslike front is die aksie in Kaapstad waar die Kaapstad Ope in Mowbray afgehandel word.
By die Delray Beach Ope het die eerste gekeurde Jack Sock, tweede gekeurde Juan Martin del Potro asook die sesde gekeurde John Isner maklik na die ronde van 16 deurgedring. Kevin Anderson se wedstryd in die ronde van 32 is gekanselleer.
Die Sauber-span het gister sy Formule Een-motor saam met hul nuwe enjin-verskaffer Alfa Romeo bekendgestel. Verskeie nuwe borge is ook aangekondig.
Vlugbal Suid-Afrika het aangekondig dat die heel eerste nasionale vlugballiga aanstaande maand in Durban afskop. Die toernooi wat oor vier weke strek sal by die Universiteit van KwaZulu-Natal gespeel word.
Platinum Stars 0 – 0 SuperSport United
In die Eufa-kampioeneliga is daar gisteraand twee eerstebeen wedstryde in die ronde van 16 afgehandel.
Bayern München 5 – 0 Beşiktaş
Nog twee wedstryde in die Eufa-kampioeneliga is vir vanaand geskeduleer.
Sevilla v Manchester United Estadio Ramón Sánchez Pizjuán 21:45
Shakhtar Donetsk v Roma Oblasny SportKomplex Metalist 21:45
IAAF-span. Drie plus twee gee my vyf. Wie is die sesde lid van die span??
Ek is nuuskierig om môre te sien hoe die nuwe motors van Mercedes en Ferrari lyk. Sover het Alfa Romeo Sauber die interessantste ontwerp.